Preĝejo Ĉielenpreno de Mario (Radstadt)

La Paroĥa kirko de Radstadt, Aŭstrujo (germane: Pfarrkirche Radstadt), staras laŭlonge de la norda urbomuro. Ĝi apartenas administre al la dekanujo de Altenmarkt. Ĝi evoluis el kapelo origine dediĉita al episkopo Virgilio. En 1314 estis konstruita malfrua romanika, trinava tuto. Post pluraj urbaj incendioj, en 1417 la alta ĥorejo estis konstruita en gotika stilo kaj la romanika turo estis gotike transformita: tio kreis la nunan aspekton de la preĝejo estanta interesa kaj impresa romanika-gotika kombino. Multaj fajregoj, precipe en 1865, grave damaĝis ĉi kirkon. Post la rekonsekro en 1872, okazis ampleksa ĝenerala restaŭrado inter 1991 kaj 1994. Tiam oni reelektis la historian farbadon kaj renovigis la altarejon, kiu nun inkluzivas modernajn vitralojn, popolan altaron kaj nove dizajnitan tabernaklon. Patroneco surloka estas pri Ĉielenpreno de Maria. Eksteraj ligiloj hejmpaĝo de la paroĥaro